**ΝΕΟΕΛΛΗΝΙΚΗ ΛΟΓΟΤΕΧΝΙΑ**

**ΡΗΜΑΤΙΚΑ ΠΡΟΣΩΠΑ**

**Το πρώτο (α’) ενικό (και η εσωτερική εστίαση):**

* Προσδίδει αμεσότητα, ζωντάνια, ζωηρότητα, ενδιαφέρον στο λόγο, αφού η αφήγηση εμπεριέχει το στοιχείο της προσωπικής μαρτυρίας.
* Οι σκέψεις προβάλλονται εντονότερα και εναργέστερα στον αναγνώστη.
* Φυσικότητα, αυθεντικότητα
* Δραματικότητα, πλοκή
* Ο λόγος εκφράζει προσωπικές εκτιμήσεις, αφού τα πράγματα προσεγγίζονται μέσα από μια εσωτερική οπτική γωνία και λειτουργεί το προσωπικό φίλτρο του πομπού (υποκειμενισμός).
* Προσδίδει στο κείμενο προσωπικό εξομολογητικό τόνο.
* Προκαλεί συγκινησιακή φόρτιση στο δέκτη, αφού παρακολουθεί και βιώνει προσωπικά βιώματα, σκέψεις και συναισθήματα του πομπού.
* Τονίζεται το «εγώ» του πομπού και ενδεχομένως υποδηλώνει ή δηλώνει με σαφήνεια-όταν γίνεται συνεχής χρήση- εγωκεντρισμό και εγωπάθεια, πιθανόν και στα όρια της αλαζονείας, π.χ. στον πολιτικό λόγο που κινείται στα όρια της προπαγάνδας (λόγοι του Χίτλερ).

**Το δεύτερο (β’) πρόσωπο:**

* Προσδίδει αμεσότητα και οικειότητα στο λόγο, αφού ο πομπός δημιουργεί έναν τεχνητό αγωγό επικοινωνίας με τον ή τους δέκτες του. Απευθύνεται άμεσα σ’ αυτούς, είναι σαν να συνομιλεί μαζί τους και έτσι πετυχαίνει να τους καταστήσει συμμέτοχους στην προβληματική που αναπτύσσει, περνώντας τους με τον πιο άμεσο τρόπο το μήνυμα του.
* Προσδίδει διαλογικό χαρακτήρα στο λόγο.
* Ο τόνος γίνεται συνομιλητικός-φιλικός και ίσως κάποιες φορές διδακτικός.
* Το ύφος και ο λόγος αποκτούν θεατρικότητα και δραματικότητα.
* Προσδίδει ζωντάνια, παραστατικότητα στο λόγο / συναισθηματική προσέγγιση (υποβάλλει συναισθήματα).

**Το τρίτο (γ’) πρόσωπο:**

* Προσδίδει αντικειμενικότητα, αμεροληψία, ουδετερότητα, αφού οι επισημάνσεις του πομπού φαίνονται αναμφισβήτητες και γενικώς αποδεκτές.
* Αποστασιοποι­εί το συγγραφέα από τη συμμετοχή και τον καθιστά αντικειμενικό παρατηρητή.
* Καθιστά το μήνυμα γενικόλογο και του προσδίδει καθολικό κύρος για αυτό χρησιμοποιείται για γενίκευση σκεπτικού, προκειμένου να προκύψουν συμπεράσματα με ευρύτερη ισχύ και αποδοχή.
* Αποφεύγει την άμεση αναφορά, καθιστώντας το μήνυμα υπαινικτικό.

**Το πρώτο (α’) πληθυντικό:**

* Ο συγγραφέας συμμετέχει, αφού μοιράζεται με τον αναγνώστη την ίδια οπτική γωνία.
* Δημιουργείται μια αίσθηση οικειότητας (αμεσότητα) ανάμεσα στον πομπό και στο δέκτη, αφού εντάσσει τον εαυτό του μέσα σε ένα ευρύτερο σύνολο ατόμων, π.χ. στους ακροατές του, γίνεται «ένα με αυτούς», μιλάει «μαζί με αυτούς και γι’ αυτούς».
* Η χρήση του αποπνέει συλλογικότητα, γενικεύεται μια κατάσταση, ενώ ο λόγος αποκτά αμεσότητα και έτσι πετυχαίνει να τους ευαισθητοποιήσει κατά τον καλύτερο και πιο αποτελεσματικό τρόπο.
* Αποδίδει συλλογική ευθύνη / τονίζεται η ανάγκη για δραστηριοποίηση των αρμόδιων φορέων.
* Μπορεί να τους πείσει πιο εύκολα, αφού εντάσσει και τον εαυτό του στα μέτρα-προτάσεις που παρουσιάζει.

**ΡΟΛΟΣ ΧΡΟΝΩΝ**

* **Ενεστώτας:** διάρκεια στο παρόν, αμεσότητα – ζωντάνια – παραστατικότητα (Σε διηγήσεις ο ενεστώτας συχνά χρησιμοποιείται στη θέση ιστορικού χρόνου, για να δώσει ζωντάνια στην αφήγηση: **ιστορικός ή δραματικός ενεστώτας**)
* **Παρατατικός**: διάρκεια στο παρελθόν, κάτι που γινόταν κατ’ επανάληψη
* **Αόριστος:** κάτι που έγινε μια φορά – συνοπτικά στο παρελθόν (Πολύ συνηθισμένος είναι επίσης σε αφηγήσεις ο **συνδυασμός παρατατικού και αορίστου**. Σε αυτές τις περιπτώσεις ο παρατατικός παρουσιάζοντας τα γεγονότα του παρελθόντος ως εξελισσόμενα, δίνει στην αφήγηση πιο αργό ρυθμό, σε αντίθεση με τον αόριστο, που παρουσιάζει τα γεγονότα συνοπτικά, συχνά με γοργό ρυθμό και βήμα προς βήμα)
* **Παρακείμενος**: δηλώνει ότι κάτι έχει μόλις ολοκληρωθεί, και ολοκληρωμένο εξακολουθεί υφίσταται και στο παρόν
* **Υπερσυντέλικος**: δηλώνει ότι το περιεχόμενο του ρήματος έχει ήδη συντελεστεί κάποια χρονική στιγμή στο παρελθόν πριν από κάτι άλλο